|  |  |  |
| --- | --- | --- |
| **УНИВЕРЗИТЕТ У БЕОГРАДУ****ФИЛОЗОФСКИ ФАКУЛТЕТ**Београд, Чика Љубина 18-20Број: 438/1-7Датум: 03.06.2020. године |  |  |

Универзитет у Београду - Филозофски факултет, као Наручилац, на основу члана 107 и 108. Закона о јавним набавкама („Службени гласник РС“, број 124/2012, 14/15 и 68/15) и Извештаја о стручној оцени понудаод дана 02.06.2020. године, доноси:

 **О Д Л У К У**

 **О ДОДЕЛИ УГОВОРА**

У поступку јавне набавке мале вредности, број **5/2020,** чији је предмет набавка канцеларијског материјала за потребе Филозофског факултета у Београду **уговор** **о јавној набавци** **додељује** **се** понуђачу Предузеће за промет роба и услуга ФИДУЦИЈА 011 ДОО, Београд-Нови Београд, Учитељска 60.

 **О б р а з л о ж е њ е**

Наручилац, Филозофски факултет из Београда, Чика Љубина 18-20, спроводи поступак јавне набавке мале вредности **број 5/2020,** чији је предмет набавка канцеларијског материјала за потребе Филозофског факултета у Београду, на основу Закона о јавним набавкама („Службени гласник РС” број 124/2012, 14/15 и 68/15) и Одлуке о покретању поступка јавне набавке број: 438/1-5 од 06.03.2020. године. Назив и ознака из општег речника набавке: Канцеларијски материјал – 30192000 - 1.

 Укупна процењена вредност јавне набавке је 1.673.333,00 динара, без пореза на додату вредност.

Предметна јавна набавка је на период од годину дана.

Позив за достављање понуда објављен је на сајту Наручиоца и Порталу јавних набавки.

 Рок за подношење понуда и узорака истицао је дана 25.03.2020. године у 12,00 часова. С обзиром да је било уведено вандредно стање због корона вируса, и да је постојала забарана да се на истом месту може окупити више од пет људи Наручилац је обавестио потенцијалне понуђаче да ће рок за подношење понуде бити одређен по престанку вандредног стања. Дана 20.05.2020. године Наручилац је објавио на Порталу управе за јавне набавке обавештење о продужењу рока и позив за подношење понуда број 2, у којима одредио да рок за подношење понуда и узорака истиче дана 01.06.2020. у 12,00 часова, и да ће се јавно отварања одржати дана 01.06.2020. године са почетком у 12,30 сати.

Комисија за јавну набавку је у Извештају о стручној оцени понуда, од дана 02.06.2020. године, констатовала, и то:

Благовремено, до дана 01.06.2020. године, до 12,00часова, понуду и узорке су доставили понуђачи, и то:

| **Ред.** **бр.** | **Понуђач** | **Понуда и узорци су заведени под бројем** | **Датум** **пријема** | **Час** |
| --- | --- | --- | --- | --- |
| **1** | **2** | **3** | **4** | **5** |
| 1. | YU MARKET doo, Нови Сад, Бате Бркића 32 | 579/1 | 29.05.2020. | 10h |
| 2. | ФИДУЦИЈА 011 ДОО, Београд-Нови Београд, Учитељска 60 | 580/1 | 01.06.2020. | 10h |

 Неблаговремених понуда није било.

 Поступак јавног отварања понудa одржан је дана 01.06.2020. године,са почетком у 12,30 часова, у Филозофском факултету, Београд, Чика Љубина 18-20, спрат I, канцеларија 155, без присуства представника понуђача.

 Понуђачи су за набавку канцеларијског материјала понудили следеће укупне цене, без ПДВ-а, и то:

| **Ред. бр.** | **ПОНУЂАЧ** | **Број понуде** | **Укупна цена, без ПДВ-а**  |
| --- | --- | --- | --- |
| 1 | 2 | 3 | 4 |
| 1. | YU MARKET doo, Нови Сад, Бате Бркића 32 | 309/20 од 28.05.2020. | 915.984,00 |
| 2. | ФИДУЦИЈА 011 ДОО, Београд-Нови Београд, Учитељска 60 | 31 од 26.05.2020. | 979.182,00 |

Комисија је на јавном отварању понуда констатовала да је понуђач YU MARKET doo, Нови Сад, у својој понуди доставио сертификат произвођача којим се доказује квалитет папира за ставку 88. техничке спецификације обрасца понуде, на енглеском језику, али није доставио превод тог документа на српски језик оверен од стране овлашћеног судског тумача. Чланови комисије су извршили увид у достављене узорке и утврдили да се превод тог документа на српски језик не налази ни у кутији са узорцима.

Комисија за јавну набавку је извршила рачунску проверу износа садржаних у понудама. Рачунских грешака није било.

 Критеријум за избор најповољније понуде је „најнижа понуђена цена“.

Комисија за јавну набавку је након стручне оцене достављених понуда и узорака утврдила, и то:

**Неприхватљивa понудa**

Комисија је констатовала да је, у Упутству понуђачима како да сачине понуду, Поглавље III, на страни 11 од 35 конкурсне докуменрације, у тачки 1. Језик на којем понуда мора да буде састављена, прописано и то: „Сва документа у понуди морају бити на српском језику. Уколико је документ на страном језику, мора бити преведен на српски језик и оверен од стране овлашћеног судског тумача“.

Понуда понуђача YU MARKET doo, Нови Сад, Бате Бркића 32, је неприхватљива, јер je наведени понуђач доставио важећи сертификат произвођача, којим се доказује квалитет папира за ставку 88. техничке спецификације обрасца понуде, на енглеском језику, али није доставио превод тог документа на српски језик оверен од стране овлашћеног судског тумача, како је то прописано конкурсном документацијом Наручиоца.

**Прихватљива понуда**

Понуда понуђача ФИДУЦИЈА 011 ДОО, Београд-Нови Београд, Учитељска 60, је прихватљива, јер испуњава све услове прописане позивом за достављање понуда и конкурсном документацијом Наручиоца. Такође, узорци које је доставо наведени понуђач испуњавају све услове прописане конкурсном документацијом Наручиоца.

Понуђач ФИДУЦИЈА 011 ДОО, Београд, Учитељска 60, понудио укупну цену у износу од 979.182,00 динара, без ПДВ-а. Рок испоруке је 2 дана, од дана учињеног захтева од стране овлашћеног лица Наручиоца.

На основу свега изложеног, у поступку јавне набавке мале вредности број 5/2020,чији је предмет набавка канцеларијског материјала за потребе Филозофског факултета у Београду, уговор о јавној набавци додељује се понуђачу ФИДУЦИЈА 011 ДОО, Београд-Нови Београд, Учитељска 60.

|  |  |  |
| --- | --- | --- |
| **ПОУКА О ПРАВНОМ ЛЕКУ**:Против Одлуке може се поднети захтев за заштиту права у року од 5 дана од дана објављивања Oдлуке на Порталу јавних набавки. |  |  **Д Е К А Н****Проф. др Миомир Деспотовић** |

|  |  |  |
| --- | --- | --- |
| **Доставити:**- Одсек за набавке;- Одсек за материјално- финансијско  пословање. |  |  |